Gesonde Seks Huiswerk #51 – Motor Seks | Timothy Kieswetter's Blog oor Gesonde Seksualiteit
Gesonde Seks Huiswerk #51 – Motor Seks
Posted on August 17, 2012 by Timothy Kieswetter
Gesonde Seks Huiswerk #51
Ons almal het al 'n film gesien waar daar passievolle seks in die agterste sitplek van 'n motor plaasvind. Seker die mees bekendste een is waar die twee hoof karakters van Titanic die agterruit opwasem! In werklikheid is 'n motor seker een van die mees ongemaklikste plekke om seks te hê! Maar seks gaan nie net oor gemak nie. Vra vir enige vrou wat met hoëhakskoene loop. Dit is nie gemaklik nie, maar dit is verby sexy!
Ek voel ek moet 'n waarskuwing hier gee. Moenie nou die kar langs die pad iewers in 'n veld gaan trek en passievolle seks hê nie. Jy mag dalk net jouself as nog 'n slagoffer van 'n kaping bevind. Hoekom gaan julle nie een aand garage toe in plaas van bed toe nie?
En ja, dit mag dalk nie die aand wees wat julle gemaklik of selfs die beste seks gaan hê nie, maar dit is 'n aand wat julle darem gaan onthou. Gesonde Seks gaan nie oor die beste seks die hele tyd nie, dit gaan oor om herinneringe saam op te bou. Hoe meer dinge julle saam beleef en oor kan lag, hoe nouer gaan julle liefdesband wees.